Document ID: 32005R2170

ΚΑΝΟΝΙΣΜΌΣ (ΕΚ) αριθ. 2170/2005 ΤΗΣ ΕΠΙΤΡΟΠΉΣ
της 28ης Δεκεμβρίου 2005
περί καθορισμού των εισαγωγικών δασμών που εφαρμόζονται για ρύζι ημιλευκασμένο ή λευκασμένο από 1ης Σεπτεμβρίου 2005
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1549/2004 της Επιτροπής, της 30ής Αυγούστου 2004, για παρέκκλιση από τον κανονισμό (ΕΚ) αριθ. 1785/2003 του Συμβουλίου σχετικά με το καθεστώς εισαγωγής ρυζιού και για καθορισμό ειδικών μεταβατικών κανόνων που έχουν εφαρμογή κατά τις εισαγωγές ρυζιού Basmati (1), και ιδίως το άρθρο 1β,
Εκτιμώντας τα ακόλουθα:
(1)
Με βάση τις πληροφορίες που δόθηκαν από τις αρμόδιες αρχές, η Επιτροπή διαπιστώνει ότι εκδόθηκαν πιστοποιητικά εισαγωγής για ημιλευκασμένο ή λευκασμένο ρύζι του κωδικού NC 1006 30 για μια ποσότητα 193 841 τόνων και για το χρονικό διάστημα από 1ης Σεπτεμβρίου 2004 έως 31 Αυγούστου 2005. Συνεπώς, πρέπει να τροποποιηθεί ο εισαγωγικός δασμός για το ημιλευκασμένο ή λευκασμένο ρύζι του κωδικού NC 1006 30.
(2)
Ο καθορισμός του δασμού πρέπει να γίνει εντός προθεσμίας τριών ημερών μετά τη λήξη της προαναφερόμενης περιόδου· πρέπει συνεπώς να τεθεί πάραυτα σε ισχύ ο παρών κανονισμός.
(3)
Η εν λόγω τροποποίηση πρέπει να εφαρμοστεί από 1ης Σεπτεμβρίου 2005 ώστε να ληφθεί υπόψη η κατά την ημερομηνία εκείνη εφαρμογή του κανονισμού (ΕΚ) αριθ. 2152/2005. Λόγω αναδρομικής ισχύος του δασμού, πρέπει να προβλεφθεί η επιστροφή δασμών που πληρώθηκαν αχρεωστήτως με απλή αίτηση των ενδιαφερόμενων επιχειρήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο εισαγωγικός δασμός που εφαρμόζεται για ρύζι ημιλευκασμένο ή λευκασμένο του κωδικού NC 1006 30 ανέρχεται σε 145 ευρώ ανά τόνο.
Άρθρο 2
Οι επιπλέον του νομίμως οφειλόμενου ποσού δασμοί που ελήφθησαν υπόψη μετά την 1η Σεπτεμβρίου 2005 επιστρέφονται ή διαγράφονται.
Προς τούτο, οι ενδιαφερόμενες επιχειρήσεις καλούνται να υποβάλουν αιτήσεις σύμφωνα με τις διατάξεις του άρθρου 236 του κανονισμού (ΕΟΚ) αριθ. 2913/92 του Συμβουλίου (2) και τις συναφείς διατάξεις εφαρμογής του κανονισμού (ΕΟΚ) αριθ. 2454/93 της Επιτροπής (3).
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Σεπτεμβρίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Δεκεμβρίου 2005.

Labels: 3
17
15